钦定古今图书集成/明伦汇编/闺媛典/第115卷 > 七姬墓铭 张羽
## 钦定古今图书集成/明伦汇编/闺媛典/第115卷 > 七姬墓铭 张羽

七姬，皆良家子，事浙江行省左丞荥阳潘公皆为侧
室。性柔慧，姿容皆端丽修洁。善女红，剪制衣绣，精巧
绝伦，事其主及夫人皆能以礼，其群居和而有序，皆
不为怙宠，忮忌之行。公每闻闾阎妇女能以节概自
立者，归必为语其事，皆应曰：“彼亦人耳。”公笑曰：“若果
能耶？”及外难兴，敌抵境，公日临战。一日归，召七姬谓
曰：“我受国重寄，义不顾家。脱有不宿诫，若等宜自引
决，毋为人嗤也。”一姬跪而前曰：“主君遇妾厚，妾终无
二心。请及君时死，毋令君疑也。”遂趋入室，以其帨自
经，死于户。六人者亦皆相继经死。公闻之曰：“噫若遽
死耶？”实至正丁未七月五日也。以世难弗克葬，乃殓
其尸焚之，以其骸瘗于后圃，合为一冢。公还，顾其封，
且泣曰：“是非若所安也。”行营高敞地而迁焉。时以日
薄，故未暇为志。及逾月，始状其事，属羽将勒石追瘗

得七人焉。吁！亦奇矣哉！乃列其姓氏于石，而系之以
铭。程氏，蜀郡人，年三十，生女一人。翟氏，名生奴，广陵
人，年二十三。徐氏，黄冈人，年亦二十三，生女一人。罗
氏，名不惜，濮州人；卞氏，海陵人，年皆如翟、徐之岁。彭
氏与卞氏同郡，年亦如之；段氏，大宁人，年十八。其率
先者也。公名元绍，字仲昭，实宋魏王廷美之裔。其先
以避祸易今姓未复云。铭曰：“生也同其天，死也同其
时。而《瘗又》同其封。”壤树萧条，匪子之宫。尚卜高原，以
永无穷。